Papildu vienošanās Nr. 1
Pie 2024. gada 5.augusta līguma Nr. AMD-24-4799-lī

Rīgā								Datums skatāms laika zīmogā

Rīgas valstspilsētas pašvaldības Ārtelpas un mobilitātes departaments, turpmāk – Pasūtītājs, [..], no vienas puses, un
Ceļu būves firma SIA “BINDERS”, reģistrācijas Nr. 40003164644, turpmāk – Būvuzņēmējs, [..], no otras puses,
pamatojoties uz 2024. gada 5. augusta līguma Nr. AMD-24-4799-lī, kas noslēgts starp Pasūtītāju un Būvuzņēmēju, turpmāk – Līgums, 12.1., 12.2. un 22.2. punktu, kā arī uz Pasūtītāja Tehniskās komisijas 2024. gada 8. novembra lēmumu (sēdes protokols Nr.56), noslēdz šādu vienošanos, turpmāk – Vienošanās:
1. Būvuzņēmējs veic papildus darbus saskaņā ar Līguma 12.1. punktu un sākotnēji neparedzētus darbus saskaņā ar Līguma 12.2. punktu objektā “Daugavgrīvas šosejas seguma atjaunošana posmā no Podraga ielas līdz Zilajai ielai” saskaņā ar Vienošanās pielikumā Nr. 1 “Darbu daudzumu izmaiņu akts Nr. 1” norādīto darbu daudzumu, vienības cenu un darbu izmaksām, turpmāk – Papildus darbi.
2. Papildus darbu līgumcena saskaņā ar Līguma 12.1. punktu, kas attiecināma uz sākotnējo darbu daudzumu un izmaksu sarakstu, ir EUR 4 215,12 (četri tūkstoši divi simti piecpadsmit euro un 12 centi), PVN 21% ir EUR 885,18 (astoņi simti astoņdesmit pieci euro un 18 centi), kopā EUR 5 100,30 (pieci tūkstoši viens simts euro un 30 centi) atbilstoši Vienošanās pielikumā Nr.1 norādītajam darbu izmaksu un apjoma sadalījumam. Papildus darbu izmaksas tiks segtas no budžeta programmas “Mērķdotācijas”.
3. Papildus darbu līgumcena saskaņā ar Līguma 12.2. punktu, kas attiecināma uz sākotnēji neparedzētiem darbu veidiem, ir EUR 29 517,87 (divdesmit deviņi tūkstoši pieci simti septiņpadsmit euro un 87 centi), PVN 21% ir EUR 6 198,75 (seši tūkstoši viens simts deviņdesmit astoņi euro un 75 centi), kopā 35 716,62 EUR (trīsdesmit pieci tūkstoši septiņi simti sešpadsmit euro un 62 centi). Papildus darbu izmaksas tiks segtas no budžeta programmas “Mērķdotācijas”.
4. Izslēdzamo darbu līgumcena saskaņā ar 12.1. punktu, kas attiecināma uz sākotnējo darbu daudzumu un izmaksu sarakstu, ir EUR 85 425,37 (astoņdesmit pieci tūkstoši četri simti divdesmit pieci euro un 37 centi), PVN 21% ir EUR 17 939,33 (septiņpadsmit tūkstoši deviņi simti trīsdesmit deviņi euro un 33 centi), kopā EUR 103 364,70 (viens simts trīs tūkstoši trīs simti sešdesmit četri euro un 70 centi) atbilstoši Vienošanās pielikumā Nr.1 norādītajam darba izmaksu un apjoma sadalījumam.
5. Sākotnējā Līguma summa ir EUR 738 073,00 (septiņi simti trīsdesmit astoņi tūkstoši septiņdesmit trīs euro un 00 centi), PVN 21% ir EUR 154 995,33 (viens simts piecdesmit četri tūkstoši deviņi simti deviņdesmit pieci euro un 33 centi), Līguma kopējā summa EUR 893 068,33 (astoņi simti deviņdesmit trīs tūkstoši sešdesmit astoņi euro un 33 centi).
6. Puses konstatē, ka Līguma summa, ņemot vērā Papildus darbu norādīto Līguma summas palielinājumu un samazinājumu ir EUR 686 380,62 (seši simti astoņdesmit seši tūkstoši trīs simti astoņdesmit euro un 62 centi), PVN 21% ir EUR 144 139,93 (viens simts četrdesmit četri tūkstoši viens simts trīsdesmit deviņi euro un 93 centi), kopējā Līguma summa sastāda EUR 830 520,55 (astoņi simti trīsdesmit tūkstoši pieci simti divdesmit euro un 55 centi).
7. Jautājumus, kas saistīti ar darbu izpildi, pieņemšanu, apmaksas kārtību u.tml. un nav īpaši atrunāti Vienošanās, regulē Līgums. 
8. Vienošanās nemaina citus Līgumā noteikto Pušu pienākumus un tiesības.
9. Vienošanās stājas spēkā tās parakstīšanas dienā un ir spēkā līdz pilnīgai saistību izpildei un tā ir Līguma neatņemama sastāvdaļa.
10. Vienošanās sastādīta uz 2 (divām) lapām un ir parakstīta ar drošu elektronisko parakstu un satur laika zīmogu. Vienošanās parakstīšanas datums ir pēdējā pievienotā droša elektroniskā paraksta un tā laika zīmoga datums. 
11. Vienošanai pievienots: pielikums Nr.1 “Darbu daudzumu izmaiņu akts Nr.1” uz 1 (vienas) lapas un pielikums Nr.2 “Rīgas valstspilsētas Ārtelpas un mobilitātes departamenta Tehniskās komisijas 2024. gada 8. novembra lēmuma (sēdes protokols Nr.56) izraksts uz 2 (divām) lapām.

